DaniEl en sy vriende aan die koninklike hof in Babel.
DAN 1:1 : IN die derde jaar van die regering van JeHôWjakim, die koning van JeHûWdah, het Nebukadnésar, die koning van Babel, na Jerusalem gekom en haar beleër.
DAN 1:2 : En my Meester het JeHôWjakim, die koning van JeHûWdah, in sy hand gegee, met 'n gedeelte van die voorwerpe van die Huis van die Elohim, en hy het hulle na die Aarde van Sínear gebring in die huis van sy gode, en die voorwerpe het hy in die skathuis van sy gode gebring. [ZekarJaH 5:11]
DAN 1:3 : Daarop het die koning aan Ashpenaz, die owerste van sy hofdienaars, bevel gegee om uit die kinders van JisraEl, uit die koninklike saad sowel as uit die edeles, te bring:
DAN 1:4 : Jong seuns wie nie gekleurd was nie, maar wat suiwer van aansien was en vernuftig in allerhande Wysheid en in besit van Kennis en Insig in wetenskap, en wat bekwaam was om in die paleis van die koning te dien; en om hulle die Boekrol en die taal van die Chaldeërs te leer.
DAN 1:5 : En die koning het vir hulle na die dag tot dag woord bestem uit die spys van die koning en van die wyn wat hy gedrink het; om hulle so drie jaar lank op te voed, sodat hulle aan die einde daarvan voor die koning kan dien.
DAN 1:6 : En onder hulle was uit die kinders van JeHûWdah: DaniEl, GanánJaH, MisahaEl en AzarJaH.
DAN 1:7 : Maar die owerste van die hofdienaars het hulle [ander] name gegee: DaniEl het hy Béltsasar genoem, en GanánJaH Sadrag, en MisahaEl Mesag, en AzarJaH Abednégo.
DAN 1:8 : En DaniEl het hom voorgeneem om hom nie te besoedel met die spys van die koning of met die wyn wat hy gedrink het nie; daarom het hy die owerste van die hofdienaars vergunning gevra dat hy hom nie hoef te besoedel nie.
DAN 1:9 : En die Elohim het aan DaniEl Guns en Barmhartigheid verleen by die owerste van die hofdienaars.
DAN 1:10 : En die owerste van die hofdienaars het aan DaniEl gesê: Ek vrees my meester die koning, wat julle voedsel en julle drank vasgestel het; want waarom moet hy sien dat julle aangesigte meer vervalle is as dié van die jong seuns wat van julle leeftyd is, sodat julle my hoof by die koning met skuld sou belaai?
DAN 1:11 : Maar DaniEl het aan die bediende gesê wat die owerste van die hofdienaars oor DaniEl, GanánJaH, MisahaEl en AzarJaH aangestel het;
DAN 1:12 : Stel tog u dienaars tien dae lank op die proef, en laat hulle ons van die groente gee om te eet en water om te drink;
DAN 1:13 : laat daarna ons voorkoms en die voorkoms van die jong seuns wat die spys van die koning eet, deur u besigtig word; handel dan met u dienaars soos u bevinding sal wees.
DAN 1:14 : Hy het toe na hulle geluister in hierdie saak en hulle tien dae lank op die proef gestel.
DAN 1:15 : En aan die einde van tien dae het hulle voorkoms beter en hulle voller van vlees gelyk as al die jong seuns wat die spys van die koning geëet het.
DAN 1:16 : So het dan die bediende hulle spys en die wyn wat hulle moes drink, weggeneem en aan hulle groente gegee.
DAN 1:17 : En hierdie vier jong seuns - die Elohim het aan hulle wetenskap en Verstand in allerhande Boekrolle en Wysheid gegee; ook het DaniEl Verstand gehad van allerhande gesigte en drome.
DAN 1:18 : En aan die einde van die dae wat die koning vasgestel het om hulle in te bring, het die owerste van die hofdienaars hulle voor Nebukadnésar gebring.
DAN 1:19 : En die koning het met hulle gespreek, en onder hulle almal is daar niemand gevind soos DaniEl, GanánJaH, MisahaEl en AzarJaH nie. So het hulle dan voor die koning gedien.
DAN 1:20 : En in enige saak van wyse Insig waarin die koning hulle ondervra het, het hy bevind dat hulle al die geleerdes [en] besweerders in sy hele koninkryk tien maal oortref het.